У складу са одредбама чл.  10., 11. и 12. Закона о удружењима , наоснивачкој Скупштини одржаној дана 06.05.2026. године, донет је следећи

СТАТУТ УДРУЖЕЊА 
„ЦЕНТАР ЗА РАВНОПРАВНОСТ И БЕЗБЕДНОСТ“

Члан 1.
Удружење   „ЦЕНТАР ЗА РАВНОПРАВНОСТ И БЕЗБЕДНОСТ“ (у даљем тексту: Удружење) је добровољно, невладино и непрофитно удружење, основано на неодређено време, ради промовисања равноправности, толеранције, људских права и слобода  и подршке  друштвеним актерима у креирању политика једнаких могућности у циљу унапређења услова за безбедније, отпорније и одговорније друштво изграђено на темељима равноправности, владавине права и демократије. 
Члан 2.
Циљеви Удружења су: 
• Унaпређење равноправности, заштита људских права и слобода, владавине права, безбедности и демократије кроз едукације, истраживња, јавна заговарања и платформе за дијалог друштвених актера 
• Промовисање и активности за подршку у примену принципа равноправности и политика једнаких могућности у свим доменима друштвеног живота, са посебним фокусом на жене, младе, децу, старије, особе са инвалидитетом, националне, етничке и верске мањине и друге друштвене групе које се налазе у већем ризику од искључивања и кршења људских права и слобода
• Унапређење поштовања равноправности и достојанства у домену рада и радних односа
• Промовисање и пружање подршке компанијама за примену ЕСГ принципа (животна средина друштво, управљање - енглески: Environmental, Social, Governance), у овиру друштвеног одговорног пословања и подршка у креирању економских модела заснованих на економији људских права 
• Унапређење положаја и безбедности жена и родне равноправности на свим новоима и секторима  и активности на сузбијању дискриминације и родно заснованог насиља
• Подршка спровођењу реформи и јавних политика у процесу европских интеграција 
• Унапређење културе људских права и равноправности у друштву кроз рад са медијима институцијама и другим организацијама 
• Подстицање и организовање међугенерацијских дијалога
• Подстицање и организовање међурелигијских дијалога 

• Унапређење безбедности грађана кроз подизање свести о значају разумевања и примене људске димензије безбедности  кроз едукације, истраживања, јавна заступања и платформе за дијалог 
• Унапређење еколошке безебедности кроз очување животне средине и здравља људи, јачање отпорности на утицај климатских промена и подизање свести о одговорности 
• Промовисање ненасилног, равноправног, толерантног, демократског и отвореног друштва. 

Члан 3.
Ради остваривања циљева Удружење ће нарочито развијати следеће области деловања:
• Спровођење истраживања, анализа  и израда извештаја који доприносе реализацији циљева из члана 2. овог Статута
• Реализација и подршка хуманитарним акцијама за директну помоћ угроженима грађанима;
• Активности на промоцији и развијању услуга подршке у домену социјалне и здравствене заштите грађана, са фокусом на што дужи самостални живот у заједници, заснованих на принципима равноправности и инклузије 
• Развијање и подршка програмима, активностима и пројектима који промовишу равноправност, толеранцију и политике једнаких могућности за све грађане 	
• Креирање и реализација програма подршке за оснаживање жена у свим сферама друштвеног живота, са посебним фокусом на политику, економију, дипломатију, образовање, спорт и безбедност
• Развијање регионалне сарадње кроз иницијативу Жене за столом – (енглески Woman at the Table WATА) у циљу оснаживања жена за учешће у процесима одлучивања и креирања политика у свим сферама 
• Помоћ и подршка јавним институцијама, у вршењу послова из надлежности креирању и примени политика једнаких могућности, заштити и промовисању равноправности, људских права, владавине права, безбедности и поштовања  демократских принципа
• Помоћ и подршка  институцијама, медијима, организацијама цивилног друштва, компанијама, активистима и другим заинтересованим актерима у примени принципа равноправности и јачању безбедности, отпорности и демократских капацитета
• Реализација програма и пружање подршке у примени концепта људске безбедности у креирању јавних политика у домену безбедности
• Активности на очувању безбедне и здраве животне средине и стварању подстицајног животног окружења 

• Организација скупова, семинара, саветовања, предавања, трибина, програма и радионица, самостално или  у сарадњи са надлежним институцијама, другим сродним домаћим и страним организацијама, у складу са законом и циљевима Удружења, из члана 2 овог Статута;
• Припрема и израда приручника, књига, промотивног материјала и других штампаних и електронских публикација везаних за остваривање циљева Удружења, из члана 2 овог Статута, у складу са законом;
• Сарадња са домаћим и међународним организацијама и институцијама, у остваривању циљева из члана 2. овог Статута у складу са законом. 

Члан 4. 
Удружење у остваривању својих циљева и задатака самостално уређује своју унутрашњу организацију и рад, доноси и реализује програм развоја, организује програме и друге активности и остварује друге циљеве и задатке утврђене плановима Удружења.
Члан 5.
Назив Удружења је: „ ЦЕНТАР ЗА РАВНОПРАВНОСТ И БЕЗБЕДНОСТ“ 
Назив Удружења на енглеском језику је: Center  for Equality and Security

Члан 6.
Удружење има седиште у Београду, општина Врачар, ул. Патријарха Варнаве бр.  29/3/11
Удружење своју делатност остварује на територији Републике Србије .

Члан 7.
Удружење има својство правног лица и уписује се у регистар код надлежног органа управе. Удружење има текући рачун.
Члан 8.
Удружење има печат округлог облика, на којем је у горњој половини исписано: ЦЕНТАР ЗА РАВНОПРАВНОСТ И БЕЗБЕДНОСТ, у доњој половини: Center  for Equality and Security, у средини Београд.
Члан 9.
Чланство
Члан Удружења може бити лице, које прихвата циљеве Удружења и Статут.
У  Удружење се као колективни чланови, могу учланити организације, удружења и друга правна лица која прихвате циљеве и Статут Удружења, са по једним представником у Скупштини. 
У местима у којима постоји више од 10 чланова могу се оснивати огранци Удружења.
Чланство у удружењу се стиче потписивањем приступнице.
Малолетно лице са навршених 14.година живота може се учланити у удружење уз прилагање оверене изјаве његовог законског заступника о давању сагласности.
За лице млађе од 14 година из става 1. овог члана пријаву подноси његов законски заступник . 
Члан 10.
Одлуку о пријему у Удружење и оснивању огранка Удружења доноси Управни одбор.
Члан може иступити из Удружења давањем писане изјаве о иступању. За иступање малолетног члана није потребна сагласност законског заступника .
Чланство у Удружењу може престати:
• због дуже неактивности члана,
•  непоштовања одредаба овог Статута или
• нарушавања угледа Удружења. 
Одлуку о престанку чланства у Удружењу доноси Управни одбор Удружења.
Члан 11.
Пунолетни члан Удружења, индивидуални и колективни  има право да:
• равноправно доприноси у остваривањеу циљева Удружења
• непосредно учествује у одлучивању на Скупштини, као и преко органа Удружења;
• бира и буде биран у органе Удружења;
• буде благовремено и потпуно информисан о раду и активностима Удружења.
Малолетни члан удружења има права из тач.1.и 4. Става 1. Овог члана. Малолетни члан са навршених 14 година може присуствовати седници Скупштине и учествовати у расправи , али нема право гласа. 

Члан Удружења  је дужан да:
•  доприноси остваривању циљева Удружења;
• учествује, у складу са интересовањем, у активностима Удружења;
• обавља друге послове које му повери Управни одбор;
• плаћа чланарину.

   ОРГАНИ УДРУЖЕЊА
Члан 12.
Органи Удружења су: Скупштина, Управни одбор и Председник Удружења.
Функцију заступника Удуржења врши Председник Управног одбора, а у његовом одсуству Потпредседник Управног одбора . Могу бити основани и други органи, радна тела и службе, о чему одлучује Управни одбор.  

Члан 13.
Скупштина 
Скупштину Удружења чине сви његови пунолетни чланови и по један представник сваког од колективних чланова.
Скупштина се редовно састаје једном годишње. Ванредна седница Скупштине може се заказати на образложени предлог Управног одбора, као и на иницијативу најмање једне трећине чланова скупштине. Редовну седницу скупштине сазива председник Управног  одбора, писаним обавештењем о месту и времену одржавања седнице и предлогу дневног реда.
Скупштина Удружења врши следеће послове:
• доноси план и програм рада
• усваја Статут, као и измене и допуне Статута
• усваја друге опште акте Удружења
• бира и разрешава чланове Управног одбора
• разматра и усваја, најмање једном годишње, извештај Управног одбора
• разматра и усваја финансијски план и извештај
• одлучује о статусним променама и престанку рада Удружења
• Одлучује о удруживању у савезе и друге асоцијације у земљи или иностранству

Скупштина пуноправно одлучује ако је присутна најмање једна половина чланова са правом гласа.
Скупштина одлучује већином гласова присутних чланова.
За одлуку о изменама и допунама Статута, статусним променама и престанку рада Удружења неопходна је двотрећинска већина гласова присутних чланова.
Гласање на седницама је јавно, осим ако Скупштина не одлучи другачије.
Уколико седници Скупштине удружења не присуствује минималан број чланова, седница се одлаже и заказује нова у року највише 30 дана.
Члан 14.
Управни одбор 
Управни одбор је извршни орган  Удружења, који се стара о спровођењу циљева удружења који су утврђени овим Статутом. 
Управни одбор има три члана, које бира и опoзива Скупштина.
Мандат чланова Управног одбора траје пет  година  и могу се поново бирати на исту функцију.
Управни одбор из реда својих чланова бира председника и подпредседника Управног одбора.

						Члан 15.
Председник  Управног одбора  заступа Удружење у правном промету и има право и дужности финансијског налогодавца.
Подпредседник Управног одбора Удружења је овлашћен да у одсуству Председника Управног одбора, заступа Удружење и потписује сва финансијска и новчана документа у име Удружења.
Председник  Управног одбора, односно  Потпредседник Управног одбора су истовремено  и  Председник и Потпредседник Удружења.
Члан 16.
Управни одбор врши следеће послове:
• руководи радом Удружења између две седнице Скупштине и доноси одлуке ради остваривања циљева 
• поверава посебне послове појединим члановима
• стара се оспровођењу одлука, закључака и препорука Скупштине удружења
• бира представнике Удружења у организацијама и институцијама чији је удружење члан и у чијем раду учествује
• прати рад других органа и тела и даје предлоге за унапређење рада Удружења
• именује  и разрешава Председника Удружења
• управља имовином Удружења,  уколико има имовину 
• доноси нормативна акта потребан за рад
• решава о другим питањима која су Статутом  и другим актима Удружења стављена у надлежност Управног одбора
• врши друге послове у вези са радом Удружења.
Управни одбор пуноважно одлучује ако је присутно најмање једна половина чланова, а одлуке доноси већином гласова присутних чланова.
Члан 17.
Председник Удружења
Председник удружења заступа и представља Удружење.
Председник је члан Управног Одбора.
Председника Удружења бира и разрешава Управни одбор.                              
Мандат Председник Удружења траје до његовог разрешења од стране Управног одбора 

Члан 18.
 Председник врши следеће послове:
• Извршава одлуке Скупштине и Управног одбора Удружења;
• Председава седницама Скупштине и Управног одбора
• Доноси и извршава одлуке о коришћењу и располагању средствима удружења према усвојеном годишњем финансијском плану и потребама Удружења;
• Обавља текуће послове Удружења који нису у надлежности Управног Одбора
• Прати рад других органа и тела и даје предлоге за унапређење рада Удружења;
• Сарађује и одржава контакте са другим организацијама, заједницама и службама
• Стара се о информисању и јавности рада организације;
• Представља организацију у јавности и пред трећим лицима;
• Обавља друге послове по налогу Управног одбора.
Члан 19.
Накнаде
Чланови органа Удружења и чланови Удружења, као и друга лица ангажована у Удружењу, имају право на накнаду за свој рад, у складу са могућностима и пројектним буџетом Удружења, осим када одређени радни задатак прихвате да обаве без надокнаде. 
Удружење може ангажовати потребна лица  на основу Уговора о раду, Уговора о делу, Уговора о ауторском делу  и других врста уговора о радном ангажовању у складу са Законом
Члан 20.
За обављање стручних, административних и помоћних послова, Удружење може формирати Стручну службу.
Члан 21.
Обављање одређених послова Удружење може поверити  одговарајућим  стручним институцијама, организацијама, предузетничким радњама, агенцијама и /или предузећима.
Члан 22.
Рад Удружења је јаван.
Члан 23.
Управни одбор се стара о редовном обавештавању чланства и јавности о раду и активностима Удружења, непосредно или путем интерних публикација, односно путем саопштења за јавност, или на други примерени начин. 
Годишњи обрачуни и извештаји о активности удружења подносе се члановима на седници Скупштине удружења.
Члан 24.
Ради остварења својих циљева Удружење  остварује сарадњу са домаћим и међународним организацијама, органима јавне власти и институцијама 
Удружење може приступити  додати и домаћим међународним удружењима сличне оријентације, о чему одлуку доноси Скупштина.
СРЕДСТВА ЗА РАД И ФИНАНСИРАЊЕ УДРУЖЕЊА 
Члан 25.
За остваривање циљева Удружења, формирају се  потребна финансијско –материјална средства, која се могу остваривати икористити само на начин прописан Законом, Статутом или другим општим актима Удружења.
Члан 26.
Удружење може прибављати  прибавља средства од:
• Чланарине
• Донација  правних и физичких лица 
• Уговорним поверавањем послова од стране републичких и локалних органа  и институција у складу са законом
• Одобрених пројеката на међународним и домаћим позивима за достављање пројеката који су компатибилни циљевима Удружења
• На други законом дозвољен начин
Средства прибављена на начине из става 1. овог члана Удружење може користити  искључиво у складу са правилима конкурса одобрених пројекта и потписаним уговорима, а у циљу остваривања циљева Удржења .
ИЗМЕНЕ И ДОПУНЕ СТАТУТА
Члан 27.
Иницијативу за измену и допуну Статута могу дати чланови и органи Удружења.
Иницијатива за измену и допуну Статута доставља се Управном одбору.
Ако Управни одбор прихвати иницијативу за измену и допуну Статута, покреће се поступак за промену Статута, ако не постоје услови за то, одбациће иницијативу и о томе обавестити даваоца иницијативе.
Члан 28.
Нацрт промене Статута, Управни одбор доставља на претходну расправу ради давања предлога, мишљења и примедби.
Након датих предлога, мишљења и примедби, Управни одбор сачињава предлог измене Статута и доставља га Скупштини Удружења на усвајање на првој наредној седници.
ПРЕСТАНАК РАДА УДРУЖЕЊА
Члан 29.
Удружење престаје са радом одлуком Скупштине, када престану услови за остваривање циљева Удружења, као и у другим случајевима предвиђеним законом.
Члан 30.
Одлуком о престанку рада истовремено се решава питање имовине Удружења.
У случају престанка постојања Удружења, имовина Удружења не може бити подељена члановима Удружења нити пренета на било коју профитну организацију. Сва имовина преноси се другој непрофитној групи грађана, задужбини, фондацији или фонду који има сличне циљеве.
Скупштина ће донети посебну одлуку о томе којој непрофитној групи грађана, задужбини, фондацији или фонду ће пренети имовину Удружења.
ПРЕЛАЗНЕ И ЗАВРШНЕ ОДРЕДБЕ 
Члан 31.
На сва питања која нису регулисана овим статутом непосредно ће се примењивати одредбе Закона о Удружењима и други општи акти.
Члан 32.
Овај статут ступа на снагу даном доношења,  а примењиваће се од дана уписа у регистар надлежног органа.
У Београду, 06.05. 2026.године.					

Председавајућа  Оснивачке скупштине  Удружења
							Бранкица Јанковић
  ____________________________



